0305.xml
جنید خان بیٹنگ کے دوران زخمی ہوگئے
کولمبو ۔16 اگست (اے پی پی) سری لنکا کے خلاف دوسرے کرکٹ ٹیسٹ کے دوران پاکستانی کرکٹ ٹیم کی باؤلنگ کو بڑا جھٹکا ، فاسٹ باؤلر جنید خان بیٹنگ کے دوران زخمی ہوگئے ۔ ذرائع ابلاغ کی رپورٹس کے مطابق سری لنکا کے خلاف دوسرے کرکٹ ٹیسٹ کے تیسرے روز پاکستان کی پہلی اننگز کے دوران فاسٹ باؤلر جنید خان بیٹنگ کرتے ہوئے زخمی ہوگئے ۔ گیند لگنے سے ان کے دائیں گال پر زخم آیا تاہم ہیلمٹ کی وجہ سے بڑی چوٹ سے محفوظ رہے ۔ فاسٹ باؤلر زخمی ہونے کے بعد جب ڈریسنگ روم میں گئے تو و ہاں چکرا کر گر پڑے ۔ انہیں طبی امداد کیلئے ہسپتال منتقل کر دیا گیا وہ ابتدائی سیشن کے دوران سری لنکا کے خلاف باؤلنگ کرنے میدان میں نہیں آئے، پاکستانی کرکٹ افیشل نے امید ظاہر کی ہے کہ وہ جلد صحت یاب ہو کر سری لنکا کے خلاف اپنی باؤلنگ کامظاہرہ کرینگے
APP
16.08.14
0305p.xml
جنید خان سر پر گیند لگنے سے زخمی ، ہسپتال منتقل
کولمبو(وقت نیوز)پاکستان ٹیم کے فاسٹ باؤلر جنید خان سر پر گیند لگنے سے زخمی ہو گئے۔کالمبو ٹیسٹ کے تیسر ے روز بیٹنگ کے دوران سری لنکن باؤلر پر ساد کی بال سر پر لگنے سے جنید خان زخمی ہو گئے،انہیں ہسپتال منتقل کر دیا گیا جس کے باعث وہ میزبان ٹیم کی دوسری اننگز میں باؤلنگ کرنے میدان میں نہیں آئے ۔قومی ٹیم کے منیجر معین خان نے بتایا کہ وہ جنید کو اسپتال لے کر آئے ہیں جہاں ٹیسٹ کے بعد اصل صورت حال سامنے آئے گی
daily_waqt
17.08.14